Gripiviiruse omapäraks on pidev muutumine. Need muutused leiavad aset eeskätt NA ja HA molekulides, muutuste põhjuseks on mutatsioonid RNA primaarjärjestuses. Taolisi muutusi kutsutakse antigeenseks triiviks. Just see antigeenne triiv on põhjuseks, miks iga järgneva aasta gripiviirus on veidi erinev eelmise aasta omast ja miks me igal aastal vajame uut gripivastast vaktsiini.